**KÚPNA ZMLUVA**

**uzatvorená v zmysle ustanovenia § 588 a nasl. zákona č. 40/1964 Zb. Občiansky zákonník v znení neskorších predpisov**

**medzi**

**Obchodné meno: Žilina Invest, s.r.o.**

**Sídlo: Námestie obetí komunizmu 1, 011 31 Žilina**

**Zastúpená:** Ing. Miloš Martinka, konateľ

JUDr. Peter Vachan, konateľ

**IBAN: SK28 5600 000 0003 5575 3001**

**DIČ: 2021802805**

**IČ DPH: SK2021802805**

**IČO: 36416754**

**Právna forma: spoločnosť s ručením obmedzeným**

ďalej aj ako „**Predávajúci**“

# **a**

**Meno a priezvisko:**

Trvalý pobyt:

Dátum narodenia:

Rodné číslo:

Bankové spojenie:

IBAN:

alebo

**Obchodné meno:**

**Sídlo:**

**Zastúpená:**

**IBAN:**

**DIČ:**

**IČ DPH:**

**IČO:**

**Právna forma:**

ďalej aj ako „**Kupujúci**“

ďalej spolu aj ako „**zmluvné strany**“

## Čl. I.

## Podklady pre uzatvorenie zmluvy

Podkladom pre uzavretie tejto kúpnej zmluvy je obchodná verejná súťaž vyhlásená Predávajúcim ako vyhlasovateľom súťaže v zmysle ustanovení § 281 a nasl. zákona č. 513/1991 Zb. Obchodný zákonník v znení nesk. predpisov.

Zmluvné strany pristupujú k uzatvoreniu tejto kúpnej zmluvy v záujme naplnenia výsledku elektronickej aukcie spoločnosti Žilina Invest, s.r.o., konajúcej sa prostredníctvom Mestského úradu v Žiline zo dňa 7.6.2021, uskutočnenou na portáli www.ebiz.sk pod názvom: „Predaj pozemkovej nehnuteľnosti“ (ďalej len „Aukcia“)

**Čl. II.**

**Predmet zmluvy**

1. Predávajúci sa na základe a za podmienok uvedených v tejto zmluve zaväzuje odovzdať predmet kúpy špecifikovaný v článku II. ods. 2 tejto zmluvy a previesť vlastnícke právo k nemu na Kupujúceho a Kupujúci sa zaväzuje na základe a za podmienok uvedených v tejto zmluve prevziať predmet kúpy a zaplatiť zaň dohodnutú kúpnu cenu podľa článku III. tejto zmluvy.
2. Predmetom tejto zmluvy je prevod vlastníckeho práva k nehnuteľnostiam vo výlučnom vlastníctve (v podiele 1/1) predávajúceho, vedených Okresným úradom v Žiline, katastrálnym odborom v evidencii katastra pre okres Žilina, obec Gbeľany, katastrálne územie Gbeľany **na liste vlastníctva č. 1884** ako:

**Pozemky CKN:**

1. parc. č. 826/62, ostatná plocha o výmere 2323m2
2. parc. č. 826/63, ostatná plocha o výmere 785m2
3. parc. č. 826/64, ostatná plocha o výmere 1510m2
4. parc. č. 940/8, zast. plochy a nádvoria o výmere 158m2
5. parc. č. 940/9, zast. plochy a nádvoria o výmere 55m2
6. parc. č. 940/10, zast. plochy a nádvoria o výmere 97m2

**Čl. III.**

**Kúpna cena a platobné podmienky**

1. Predávajúci touto kúpnou zmluvou predáva a Kupujúci v celosti kupuje a preberá do svojho výlučného vlastníctva (v podiele 1/1) nehnuteľnosti opísané v čl. II tejto zmluvy spolu s príslušenstvom za kúpnu cenu ponúknutú v obchodnej verejnej súťaži vo výške:

**...................... Eur**, slovom: ........................... **Eur**

(ďalej aj ako **„kúpna cena“**). Kúpna cena je oslobodená od DPH, nakoľko predmetom kúpy nie sú stavebné pozemky.

1. Kupujúci sa zaväzuje zaplatiť Predávajúcemu dohodnutú kúpnu cenu podľa ods. 1 tohto článku zmluvy, zníženú o zaplatenú kauciu vo výške **500,- Eur**, ktorá bola uhradená Kupujúcim dňa ................. na účet Predávajúceho. Kupujúci uhradí dohodnutú kúpnu cenu bezhotovostným prevodom v prospech účtu Predávajúceho uvedeného v záhlaví tejto zmluvy, variabilný symbol: 47608889 najneskôr v deň uzavretia tejto zmluvy.
2. Kúpna cena sa považuje za zaplatenú okamihom jej pripísania v prospech účtu Predávajúceho.

## Čl. IV.

**Vyhlásenia zmluvných strán**

1. Predávajúci vyhlasuje, že:

* jeho zmluvná voľnosť pre potreby platného uzavretia kúpnej zmluvy nie je nijako obmedzená a má právo s predmetom kúpy voľne nakladať a do momentu podpísania tejto zmluvy nepodpísal platne žiadnu inú zmluvu o prevode predmetu kúpy,
* na predmete kúpy neviaznu žiadne dlhy, záložné práva alebo iné ťarchy, vecné bremená a iné vecné práva, s výnimkou vecných bremien zapísaných na liste vlastníctva č. 1884 pre k. ú. Gbeľany ku dňu podpisu tejto zmluvy. List vlastníctva č. 1884 pre k. ú. Gbeľany tvorí prílohu č. 1 tejto zmluvy.
* predmet kúpy nie je v súčasnej dobe predmetom súdneho sporu alebo iného konania, ktoré by mohlo viesť k spochybneniu vlastníckeho práva Predávajúceho a nie sú mu známe ani iné práva v prospech tretích osôb, ktoré by obmedzovali dispozičné právo Predávajúceho.

1. Kupujúci čestne vyhlasuje, že:

* sa so stavom predmetu kúpy oboznámil, stav nehnuteľností je mu dobre známy, nevymienil si jeho iné vlastnosti a kupuje predmet kúpy v stave, v akom stojí a leží ku dňu podpísania tejto zmluvy bez akýchkoľvek výhrad,
* ich zmluvná voľnosť pre potreby platného uzavretia kúpnej zmluvy nie je nijako obmedzená,
* má dostatok finančných prostriedkov na zaplatenie kúpnej ceny a nie je v úpadku, v kríze a nebolo voči nemu ani začaté konkurzné konanie,
* má skutočný úmysel predmet kúpy nadobudnúť v súlade s ustanoveniami tejto zmluvy a nemá v úmysle akokoľvek ani v budúcnosti zmariť kúpu a predaj predmetu kúpy.

1. V prípade, že sa preukážu niektoré z vyhlásení Predávajúceho alebo Kupujúceho uvedených v tejto zmluve za nepravdivé, je druhá zmluvná strana oprávnená od tejto zmluvy odstúpiť. V takom prípade, je Predávajúci oprávnený požadovať od Kupujúceho tiež zaplatenie zmluvnej pokuty vo výške 10 % z kúpnej ceny podľa čl. III ods. 1 tejto zmluvy, ktorá je splatná do 10 dní od doručenia výzvy Predávajúceho na jej zaplatenie.

#### **Čl. V.**

#### **Práva a povinnosti zmluvných strán**

1. Zmluvné strany berú na vedomie, že Kupujúci nadobudne vlastnícke právo k predmetu kúpy dňom právoplatnosti rozhodnutia o povolení vkladu vlastníckeho práva do katastra nehnuteľností katastrálnym odborom Okresného úradu Žilina, ktorým sa povoľuje vklad vlastníckeho práva k prevádzaným nehnuteľnostiam v prospech Kupujúceho.
2. Zmluvné strany sa dohodli, že návrh na vklad vlastníckeho práva k nehnuteľnostiam v prospech Kupujúceho podá príslušnému katastrálnemu odboru Okresného úradu Žilina výlučne Predávajúci, a to najneskôr do 10 pracovných dní po zverejnení zmluvy na svojom webovom sídle.
3. Na účely podania návrhu na vklad vlastníckeho práva sú zmluvné strany povinné poskytovať si počas celej doby konania na príslušnom Okresnom úrade Žilina – katastrálny odbor plnú súčinnosť.
4. Na základe dohody zmluvných strán bude poplatok za návrh na vklad vlastníckeho práva do katastra nehnuteľností uhradený Kupujúcim, v hotovosti pri podpise tejto zmluvy.
5. V prípade, ak príslušný Okresný úrad Žilina – katastrálny odbor z akýchkoľvek dôvodov zamietne návrh na vklad vlastníckeho práva k nehnuteľnostiam v prospech Kupujúceho alebo ak konanie o povolení vkladu zastaví alebo preruší, sú zmluvné strany povinné poskytnúť si vzájomnú súčinnosť a podniknúť všetky kroky potrebné k tomu, aby bol návrh na vklad vlastníckeho práva k nehnuteľnostiam v prospech Kupujúceho opravený, prípadne opätovne podaný a povolený, resp. aby sa v katastrálnom konaní čo najrýchlejšie pokračovalo.
6. Nehnuteľnosti, ktoré sú predmetom kúpnej zmluvy, Predávajúci v prípade poskytnutia potrebnej súčinnosti odovzdá Kupujúcemu najneskôr do 10 pracovných dní odo dňa doručenia rozhodnutia o povolení vkladu vlastníckeho práva do katastra nehnuteľností katastrálnym odborom Okresného úradu Žilina v prospech Kupujúceho.
7. Momentom odovzdania a prevzatia nehnuteľností prechádza na Kupujúceho nebezpečenstvo škody na nehnuteľnostiach.

Čl. VI.

Záverečné ustanovenia

1. Táto zmluva nadobúda platnosť jej podpísaním obidvomi zmluvnými stranami.
2. Účinnosť nadobudne zmluva v súlade s ustanovením § 47a ods. 1 zákona č. 40/1964 Zb. Občianskeho zákonníka dňom nasledujúcim po dni jej zverejnenia na webovom sídle Predávajúceho. Účinky prevodu vlastníckeho práva k predmetu kúpy nastávajú dňom právoplatnosti rozhodnutia o povolení vkladu vlastníckeho práva k predmetu kúpy do katastra nehnuteľností.
3. Pre prípad, že by sa niektoré z ustanovení zmluvy stalo neplatným alebo neúčinným, nie je tým dotknutá platnosť alebo účinnosť ostatných ustanovení zmluvy. Zmluvné strany sa zaväzujú nahradiť také ustanovenie iným zmluvným dojednaním v súlade s účelom daného ustanovenia a zmluvy ako celku.
4. Zmluvné strany sa zaväzujú prípadné spory a nejasnosti v súvislosti s touto zmluvou riešiť predovšetkým zmierom a dohodou strán.
5. Zmluvné strany sa dohodli, že doporučená poštová zásielka adresovaná druhej zmluvnej strane na adresu uvedenú v záhlaví tejto zmluvy sa považuje za doručenú aj v prípade, ak z akýchkoľvek dôvodov nebola prevzatá, a to uplynutím piatich dní odo dňa jej odoslania.
6. Na vzťahy vyplývajúce medzi zmluvnými stranami z tejto zmluvy, ale ňou výslovne neupravené sa vzťahujú najmä príslušné ustanovenia Občianskeho zákonníka.
7. Kúpna zmluva je vyhotovená v 6 rovnopisoch, z toho 2 rovnopisy pre Okresný úrad Žilina - katastrálny odbor, po 2 rovnopisy pre Kupujúceho a Predávajúceho.
8. Predávajúci a Kupujúci vyhlasujú, že si túto zmluvu pred jej podpísaním prečítali, že ju uzatvorili po vzájomnom prerokovaní podľa ich skutočnej a slobodnej vôle, prejavy vôle v tejto zmluve považujú za určité, vážne a zrozumiteľné, urobené nie v tiesni a nie za nápadne nevýhodných podmienok. Súčasne zmluvné strany vyhlasujú, že ich zmluvná voľnosť nie je obmedzená, právny úkon je urobený v predpísanej forme a súhlasia s obsahom zmluvy, na znak čoho ju podpísali.

V Žiline, dňa ................................................. V Žiline, dňa ..............................................

Predávajúci: Kupujúci:

........................................................................ ...................................................................

**Žilina Invest, s.r.o.**

Ing. Miloš Martinka

konateľ

........................................................................

**Žilina Invest, s.r.o.**

JUDr. Peter Vachan

konateľ